Mateus jauregia

Mateus jauregia, Portugalgo Mateus parrokian dago, Vila Real udalerrian, Vila Real barrutian .Ficha na base de dados SIPA

Mateus jauregia XVIII. mendearen lehen erdian eraiki zuten, António José Botelho Mourãok aginduta. Hau Mateuseko hirugarren maiorazkoa izan zen. Sousa Botelho familiak kudeatu izan du beti etxea. Jauregi honen diseinua Nicolau Nasoni arkitektoak egin zuela uste da. Jauregia osatzen dute etxe nagusiak, lorategiak, upategiak eta kapera batek.

Etxe barruan 6.000 liburuki dituen liburutegia dago. Liburuen artean Luís de Camõesen Lusíadas lanaren 1816ko edizio ilustratu ospetsua nabarmentzen da. Etxeko gainerako geletan altzari, alfonbra, baxera, arropa eta erlikia ugari ikus daitezke.Orrialde ofiziala

Mateus jauregia Monumentu Nazional gisa sailkatua dago 1910az geroztik.Ficha na base de dados da DGPC

 Historia 
Mateus eraikina XVIII. mendearen lehen erdialdean eraiki zuen António José Botelho Mourãok. Kapera bere seme Luís António de Sousa Botelho Mourãok amaitu zuen 1750ean.

Arkitektura barrokoaren diseinua Nicolau Nasoni arkitekto italiarrari dagokio: Teilatuetako pinakulu apaingarriak, etxeko fatxada ezberdinen dekorazioaren oreka, apaingarrien gainkargarik gabe... 

Etxe honek XVII. mendeaz geroztik leku horretan bertan zegoen eraikin zaharra ordezkatu zuen. Eskuz idatzitako iturriek adierazten dute 1577an jada bazeudela espazio horretan bizi ziren senitartekoak (Cristóvão Álvares eta bere emaztea).

Mateus eraikina Portugal iparraldeko monumentu barroko adierazgarrienetako bat da, eta Europako bereizgarrienetakotzat ere hartzen da. 1910ean monumentu nazional gisa sailkatua izan zen.

 Argazki galeria 
 Erreferentziak 

 Kanpo estekak 

 Fundazioaren orrialde ofiziala
 "Bisita gidatua - Casa de Mateus", 21. atala, 2017ko azaroaren 6a, 7. denboraldia, Paula Moura Pinheiroren programa, RTP-n

Kategoria:Portugalgo jauregiak
Kategoria:Arkitektura barrokoa
Kategoria:Portugalgo arkitektura estiloaren arabera
Kategoria:Portugalgo arkitektura
Kategoria:Barrokoa